
CONSILIUL JUDEŢEAN
HOTĂRÂRE

privind desemnarea reprezentantului Consiliului Judeţean

Bistriţa-Năsăud în Consiliul de administraţie al Casei de

Asigurări de Sănătate Bistriţa-Năsăud

Consiliul Judeţean Bistriţa-Năsăud, întrunit în data de 27.07.2016 în şedinţă ordinară, în prezenţa preşedintelui şi a 29 consilieri judeţeni;  

Având în vedere:
- expunerea de motive nr. IX/10365 din 14.07.2016 a preşedintelui Consiliului Judeţean Bistriţa-Năsăud;
- raportul nr. IA/10368 din 14.07.2016 al Direcţiei administraţie locală din cadrul Consiliului Judeţean Bistriţa-Năsăud; 
- adresa nr. 11049/27.06.2016 a Casei de Asigurări de Sănătate Bistriţa-Năsăud, înregistrată la Consiliul Judeţean Bistriţa-Năsăud cu nr. IX/9419 din 27.06.2016;
- prevederile Hotărârii Consiliului Judeţean Bistriţa-Năsăud nr. 33/2012 privind desemnarea reprezentantului Consiliului Judeţean Bistriţa-Năsăud în Consiliul de administraţie al Casei de Asigurări de Sănătate Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 76/2016 privind constituirea Consiliului Judeţean Bistriţa-Năsăud;
- prevederile art. 297 alin. (1) lit. a), alin. (2) şi  alin. (3) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
- raportul nr. IBa/11048 din 27.07.2016 al Comisiei de administrație.
În temeiul prevederilor art. 91 alin. (1) lit. f), art. 97, art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE: 


Art.1. Se desemnează în Consiliul de administraţie al Casei de Asigurări de Sănătate Bistriţa-Năsăud, domnul FECHETE IOAN - consilier judeţean.

 
Art.2. La data intrării în vigoare a prevederilor prezentei hotărâri încetează efectele Hotărârii Consiliului Judeţean Bistriţa-Năsăud nr. 33 din 11.07.2012 privind desemnarea reprezentantului Consiliului Judeţean Bistriţa-Năsăud în Consiliul de administraţie al a Casei de Asigurări de Sănătate Bistriţa-Năsăud.


Art.3. Prezenta hotărâre a fost adoptată cu un număr de 30 voturi “pentru”.

Art.4. Cu ducerea la îndeplinire a prevederilor prezentei hotărâri se încredinţează Direcţia administraţie locală din cadrul Consiliului Judeţean Bistriţa-Năsăud.


Art.5. Prezenta hotărâre se comunică de către Serviciul administraţie şi relaţii publice cu:

· persoana prevăzută la art. 1;
· Direcţia administraţie locală;
· Casa de Asigurări de Sănătate Bistriţa-Năsăud;
· Instituţia Prefectului judeţul Bistriţa-Năsăud.

PREŞEDINTE,
  EMIL RADU MOLDOVAN

                                                      Contrasemnează:
    SECRETARUL JUDEŢULUI,  

